Datoriile l-au îngropat pe Irinel Columbeanu, care acum a rămas la mila prietenilor și a oamenilor care donează pentru el. Fostul milionar a apelat și la ajutorul altor vedete, însă puține s-au arătat dispuse să îl ajute. A ajuns chiar ținta criticilor și atacurilor.
"De șmecheri de mucava nu mi-a fost milă niciodată. El era milionar, eu eram președinte la Ligă și încărcam roabe de beton. Căram cu muncitorii la vilele alea pe care le-am făcut. Iar el cheltuia banii cu gagici, cu fufe. Și atunci, dacă în viață nu te asiguri…", a spus Dragomir.
Dumitru Dragomir consideră că Irinel Columbeanu ar fi trebuit să facă alegeri înțelepte.
"În viață trebuie să te asiguri și pentru după moarte. Să nu fii un coșmar pentru cei care rămân. Pentru unul care a fost sărac și nu îi ajunge ceva… Eu îl ajut atunci. Îți spun, nu există lună de la Dumnezeu să nu ajut oameni. Nu cu sume ca Gigi", a arătat de fostul președinte al Ligii Profesioniste de Fotbal.
Irinel Columbeanu se confruntă cu probleme grave de sănătate și, rămas singur în azilul din Snagov, fostul milionar trăiește zilnic cu dorul de fiica sa Irinuca.